钦定古今图书集成/历象汇编/乾象典/第020卷 > 黄帝素问 > 《气交变大论》
## 钦定古今图书集成/历象汇编/乾象典/第020卷 > 黄帝素问 > 《气交变大论》

黄帝问曰：“五运更治，上应天期。欹阴阳往复，寒暑迎随，
真邪相薄，内外分离，六经波荡，五气倾栘，太过不及，
专胜兼并，愿言其始，而有常名，可得闻乎？”岐伯稽首
再拜对曰：“昭乎哉问也！是明道也。此上帝所贵，先师
传之，臣虽不敏，往闻其旨。”帝曰：“余闻得其人不教，是
谓失道，传非其人，慢泄天宝。余诚菲德，未足以受至
道，然而众子哀其不终，愿夫子保于无穷，流于无极，
余司其事，则而行之，奈何？”岐伯曰：请遂言之也。《上经》
曰：“夫道者，上知天文，下知地理，中知人事，可以长久”，
此之谓也。帝曰：何谓也？岐伯曰：本气位也。位天者，天
文也；位地者，地理也。通于人气之变化者，人事也。故
太过者先天，不及者后天，所谓治化而人应之也。帝
曰：五运之化太过何如？岐伯曰：岁木太过，风气流行，
脾土受邪，民病飧泄，食减体重，烦冤肠鸣，腹支满，上应岁星，甚则忽忽善怒，眩冒巅疾，化气不政，生气独
治，云物飞动，草木不宁，甚而摇落，反胁痛而吐甚，冲
阳绝者，死不治。上应太白星。岁火太过，炎暑流行，金
肺受邪，民病疟，少“气欬喘，血溢血泄注下，嗌燥耳聋，
中热肩背热，上应荧惑星。甚则胸中痛，胁支满，胁痛，
膺背肩胛间痛，两臂内痛，身热骨痛，而为浸淫。收气
不行，长气独明，雨水霜寒，上应辰星，上临少阴少阳。
火燔焫，水泉涸，物焦槁，病及谵妄狂越，喘欬息鸣，下
甚血溢泄不已。太渊绝者，死不治。上应荧惑星。岁土
太过，雨湿流行，肾水受邪，民病腹痛，清厥，意不乐，体
重烦冤，上应镇星。甚则肌肉萎，足痿不收行，善瘈，脚
下痛，饮发中满食减，四支不举，变生得位，藏气伏化，
气独治之，泉涌河衍，涸泽生鱼，风雨大至，土崩溃，鳞
见于陆，病腹满溏泄肠鸣，反下甚而太谿绝者，死不
治。上应岁星。岁金太过，燥气流行，肝水受邪，民病两
胁下、少腹痛，目赤痛，眦疡，耳无所闻，肃杀而甚则体
重烦冤，胸痛引背，两胁满，且痛引少腹，上应太白星。
甚则喘欬逆气，肩背痛，尻阴股膝髀。”“胻足皆病，上
应荧惑星，收气峻，生气下，草木敛，苍干凋陨，病反暴
痛，胠胁不可反侧，欬逆甚而血溢，太冲绝者，死不治。
上应太白星，岁水太过，寒气流行，邪害心火。民病身
热，烦心躁悸，阴厥，上下中寒，谵妄心痛，寒气早至，上
应辰星。甚则腹大胫肿，喘欬，寝汗出，憎风，大雨至，埃
雾朦郁，上应镇星，上临太阳，雨冰雪，霜不时降，湿气
变物，病反腹满肠鸣溏泄，食不化，渴而妄冒，神门绝
者，死不治，上应荧惑辰星。”帝曰：“善。其不及何如？”岐伯
曰：“悉乎哉问也！岁水不及，燥乃大行，生气失应，草木
晚荣，肃杀而甚，则刚木辟著，柔萎苍干，上应太白星。
民病中清，胠胁痛，少腹痛，肠鸣溏泄，凉雨时至，上应
太白星。其谷苍，上临阳明，生气失政，草木再荣，化气
迺急，上应太白镇星，其主苍”，早复则炎暑流火，湿性
燥，柔脆草木焦槁，下体再生，华实齐化，病寒热疮疡，
痱胗痈痤，“上应荧惑太白，其谷白坚，白露早降，收杀
气行，寒雨害物，虫食甘黄，脾土受邪，赤气后化，心气
晚治，上胜肺金，白气迺屈，其谷不成，欬而鼽，上应荧
惑太白星。岁火不及，寒迺大行，长政不用，物荣而下，
凝惨而甚，则阳气不化，迺折荣美，上应辰星。民病胸
中痛，胁支满，两胁痛，膺背肩胛间及两臂内痛，郁冒
朦昧，心痛暴喑，胸腹大，胁下与腰背相引而痛，甚则
屈不能伸，髋髀如别，上应荧惑、辰星。其谷丹，复则埃
郁，大雨且至，黑气迺辱。”病鹜溏腹满，食饮不下，寒中
肠鸣，泄注腹痛，暴挛痿痹，足不任身，“上应镇星、辰星，
元谷不成。岁土不及，风迺大行，化气不令，草木茂荣，
飘扬而甚，秀而不实，上应岁星。”民病飧泄霍乱，体重
腹痛，筋骨繇复，肌肉𥆧酸，善怒，藏气举事，蛰虫早附，
咸病寒中，“上应岁星、镇星，其谷”复则收政严峻，名
木苍凋，胸胁暴痛，下引少腹，善太息，虫食甘黄，气客
于脾。谷迺减，民食少失味，苍谷迺损，上应太白《岁
星》上临厥阴，流水不冰，蛰虫来见，藏气不用，白迺不
复，上应岁星，民迺康，岁金不及，炎火迺行，生气迺用，
长气专胜，庶物以茂，燥烁以行，上应荧惑星。民病肩
背瞀重，鼽嚏，血便注下，收气迺后，上应太白星。其谷
坚芒，复则寒雨暴至，迺零冰雹，霜雪杀物，阴厥且格，
阳反上行，头脑户痛，延及脑顶，发热，上应辰星，丹谷
不成。民病口疮，甚则心痛。岁水不及，湿迺大行，长气
反用，其化迺速，暑雨数至，上应镇星。民病腹满身重，
濡泄，寒疡流水，腰股痛，发腘。股膝不便，烦冤，足痿
清厥，脚下痛，甚则胕肿。“藏气不政，肾气不衡，上应辰
星，其谷秬上临太阴，则大寒数举，蛰虫早藏，地积坚
冰，阳光不治。民病寒疾于下，甚则腹满浮肿，上应镇
星”，其主谷，复则大风暴发，草偃木零，生长不鲜，面
色时变，筋骨并辟，肉𥆧瘛，目视𥆨𥆨“物疏璺，肌肉胗
发，气并，鬲中痛于心腹，黄气迺损，其谷不登，上应岁
星。”帝曰：“善！愿闻其时也。”岐伯曰：“悉乎哉问也！木不及，
春有鸣条律畅之化，则秋有雾露清凉之政；春有惨
凄残贼之胜，则夏有炎暑燔烁之复；其眚东，其藏肝，
其病内舍胠胁，外在关节。火不及，夏有炳明光显之
化，则冬有严肃霜寒之政；夏有惨凄凝冽之胜，则不
时有埃昏大雨之复。其眚南，其藏心，其病内舍膺胁，
外在经络。土不及，四维有埃云润泽之化，则春有鸣
条鼓拆之政；四维发振拉飘腾之变，则秋有肃杀霖
霪之复。其眚四维，其藏脾，其病内舍心腹，外在肌肉
四肢。金不及，夏有光显郁蒸之令，则冬有严凝整肃
之应；夏有炎烁燔燎之变，则秋有冰雹霜雪之复。其
眚西，其藏肺，其病内舍膺胁肩背，外在皮毛水不及，
四维有湍润埃云之化，则不时有和风生发之应；四
维发埃昏骤注之变，则不时有飘荡振拉之复。其眚
北，其藏肾，其病内舍腰脊骨髓，外在谿谷踹膝。夫五
运之政，犹权衡也，高者抑之，下者举之，化者应之，变
者复”之，此生长化成收藏之理，气之常也。失常则天
地四塞矣。故曰：“天地之动静，神明为之纪。阴阳之往复，寒暑彰其兆。”此之谓也。